Aga nüüd siis äkki see mõrvatud Ruanda roheline Andre Kagwa Rwisereka. Sundis veidi tausta uurima. Tegelikult on siis sedaviisi, et Rwisereka oli lihtsalt opositsionäär, kes võimudega tülis. Nagu see tihti läheb, on tegemist Ruanda võimupartei endise liikmega. Ühel hetkel lükati ta miskipärast võimupirukast eemale. Ja muidugi asutas ta siis kohe uue partei ja hakkas demokraatiat nõudma. Miks ta rohelise nimetuse demokraatiaga ühes võttis, jääbki arusaamatuks. Kõik tema uue partei juhtivad poliitikud on nimelt kah vana võimuerakonna rahvas. Ruandas, nagu paljudes teisteski riikides ja organisatsioonides, ei sallita teisitimõtlejaid. Seepärast ilmselt Rwiserekal pea maha lõigatigi, sest taga kiusatud oli teda juba ammu.